પ્રખ્યાત અભિનેતા કમલ હાસન અને પોતાના જમાનાની ટોપની અભિનેત્રી સા‌િરકાની પુત્રી શ્રુતિ હાસને ‘હે રામ’ ફિલ્મથી બાળકલાકાર તરીકે અભિનયની શરૂઆત કરી હતી. તેની શરૂઆતની ફિલ્મો ભલે સફળ ન રહી હોય, પરંતુ હવે તેની ફિલ્મો થોડોક રંગ પકડી રહી છે. હાલમાં તે પોતાની આગામી ફિલ્મ “રોકી હેન્ડસમ’ને લઇને ખૂબ ઉત્સાહિત છે. તે કહે છે કે કોરિયાઇ ફિલ્મ ‘ધ મેન ફ્રોમ નોવેયર’ની રિમેક ‘રોકી હેન્ડસમ’માં ફરી હું જોન અબ્રાહમ સાથે મોટા પરદા પર જોવા મળીશ. આ પહેલાં અમે ‘વેલકમ બેક’ંમાં એકસાથે કામ કર્યું હતું.